**Forslag vedtatt oversendt Fylkestingsgruppa av Fylkesårsmøtet 2025**

|  |
| --- |
| **49/2025 Ny regional hovedgodsterminal og dagens sikkerhetspolitiske situasjon**Samferdselspolitikk / Forsvar, beredskap og utenrikspolitikk Ny politikk |
| Fra Heimdal Arbeiderlag / Trondheim Arbeiderparti |
| **Planlegging av en ny regional hovedgodsterminal må ses i sammenheng med dagens sikkerhetspolitiske situasjon** Med bakgrunn I den nye sikkerhetspolitiske situasjonen etter Russlands invasjon av Ukraina, og med Sveriges og Finlands inntreden i NATO, har det vært nødvendig med en samarbeidsavtale om nye transportbehov i Norge og Norden. Denne samarbeidsavtalen er allerede inngått, hvor bl.a Banenor er en av partene. På Banenor sin egen nyhetsside presenterer de 13. aug. 2024 bl.a en anskaffelse av nytt materiell, som vil styrke kapasiteten for transport av tyngre materiell på jernbane, som blant annet transport av nye stridsvogner. (se også pkt 4.9.2 i Forsvarsløftet Prop. 87S) Dette får stå som eksempel på at det nå skjer en opprustning på den Nordiske jernbanefronten i forhold til det sikkerhetspolitiske. Det vil være naturlig å tro at Forsvarsforum Trøndelag (FFT) (politisk samarbeidsforum mellom Trøndelag fylkeskommune og ti trønderske forsvarskommuner) som arbeider for å ivareta Trøndelags interesser knyttet til forsvarets og totalforsvarets aktivitet i Midt-Norge, også er interessert i hvor en regional hovedterminal i Midt-Norge bør ligge. 6.oktober 2023 skrev Tore O. Sandvik, daværende Fylkesordfører Trøndelag fylkeskommune, og nå forsvarsminister følgende i sitt innspill til langtidsplanen for forsvaret fra forsvarsforum Trøndelag: Krysskobling mellom NTP og LTP (Langtidsplan for forsvarssektoren) FFT sendte fram sitt NTP-innspill til Forsvarsdepartementet og Samferdselsdepartementet den 7 juni i år (vår ref. Trøndelag fylkeskommune 202307947-5). I innspillet belyser FFT utfordringene som mottak og transitt av allierte forsterkninger vil kunne innebære for regionen. Etter FFT sin oppfatning er det absolutt nødvendig å bringe inn faktorer som beredskap, samfunnssikkerhet og forsvarets operative behov når de nasjonale midlene for utvikling av vei, jernbane og havn skal bevilges. Dette belyser at Fylkespolitikerne i Trøndelag allerede ser at det er nødvendig med en kobling mellom jernbane infrastruktur, annen infrastruktur jfr dagens sikkerhetspolitiske situasjon. En regional hovedgodsterminal er i dag ikke beskrevet i ovennevnte LTP plan. Heimdal arbeiderlags forslag: 1. Heimdal arbeiderlag ber Trøndelag Arbeiderparti, om å initiere et politisk framstøt for å finnet ut om plassering av en ny regional hovedgodsterminal er i tråd med drøftinger ev. prosesser i områdene Forsvarsdepartementet, Samferdselsdepartementet, og Justis- og beredskapsdepartementets dekker, og om ny regional hovedgodsterminal skal inn i LTP, og dermed ta krysskoblingene mellom de to planene på alvor. |
| Vedtak: Oversendes fylkestingsgruppa |

|  |
| --- |
| **80/2025 Miljøkrav til kjøretøy i løyvepliktig drosjetransport** |
| Fra Trondheim Arbeiderparti |
| **Forskriften om miljøkrav til kjøretøy i løyvepliktig drosjetransport, vedtatt av Trøndelag fylke av 01.07.2021**0-utslipp vedtaket vurderes å kunne være i strid med Forskrift for Sivil transportberedskap av 01.07.2005.Forslag til vedtak:«For å redusere sårbarhet for sivil transportberedskap i en tid med både værrelaterte hendelser, og hybrid krigføring; med fare for strømbortfall som følge av dette, beslutter årsmøtet i Trøndelag Arbeiderparti å fremme endringsforslag på tidligere vedtatte forskrifter om nullutslippskrav til drosjer i Trondheim kommune og Trøndelag fylkeskommune.  Endringsforslaget er knyttet til å endre dato for iverksettelse av forskriften både på kommune- og fylkesnivå i inntil 3 år, for å gjennomføre en konsekvensutredning sett opp i mot lovverket om Sivil transportberedskap, kommunens ROS analyse, Fylkes ROS, og andre relevante Risiko- og sårbarhetsanalyser. Årsmøtet ber laget fremme endringsforslaget uten opphold til bystyret og fylkesstyret for politisk behandling.» |
| Vedtak: Oversendes fylkestingsgruppa |

|  |
| --- |
| **98/2025 Bedre busstilbud** |
| Fra Trondheim Arbeiderparti |
| I en tid hvor vi må redusere bilbruken for å beskytte miljøet og fremme bærekraftig transport, er kollektivtransport et viktig alternativ. Bussene spiller en sentral rolle i å redusere trafikkbelastning og CO₂-utslipp. Det er derfor viktig at kollektivtilbudet er tilgjengelig for alle. Derfor vil Trondheim Arbeiderparti styrke tilbudet på busser rundt omkring i bydelene. Når vi har fått ned prisene, vil Trøndelag Arbeiderparti sørge for at alle busser skal ha hyppigere avganger i rushtidene. Tilbudet på nattbuss må også styrkes. Nattbussen skal gå fra midtbyen og til alle bydelene, og fra bydelene og inn til midtbyen. Nattbuss-tilbudet skal også følge åpningstider på utesteder, slik at ansatte kommer seg hjem etter stengetid.  |
| Styrets vedtak: Oversendes fylkestingsgruppa |

|  |
| --- |
| **137/2025 Åstjønnaveien må opprustes**  |
| Fra Stjørdal Arbeiderparti |
| Grendafelt i Mobakkan er forlengst skrinlagt og den planlagte opprustingen av kommuneveien forsvant i samme åndedrag. Behovet for en opprustning av veien forsvant ikke med grendafeltet. En til tider smal og uoversiktlig vei som også er skolevei for mange er flere ganger løftet fram av bygdefolket, FAU og Forradal Arbeiderlag. Planen var å ruste opp hele strekningen fra Fylkesveien ved Oppvekstsenteret til Åstjønna men fornuftig nok holdt man igjen den nedre delen ved det planlagte grendafeltet mens man rustet opp den øvre delen. Nå er tiden moden for å realisere en oppgradering av Åstjønnaveien uavhengig av grendafeltet. |
| Vedtak: Oversendes fylkestingsgruppa |

|  |
| --- |
| **1002/ Reetablere naturreservat** |
|  Fra Frøya Arbeiderparti |
| TRØNDELAG AP skal jobbe for at regjering/fylkeskommune tar kostnadene med å reetablere naturreservaters natur deriblant rensing av plast og annet avfall.Naturreservatet Froan, som ligger i Frøya kommune, holder på å gå til grunne pga plast og annet avfall. Døde fugler og annet dyreavfall ligger og råtner. Vi ser også at fugler lider sin død pga. dette!Naturreservatet er sterkt forurenset. Staten eller fylkeskommune som har overoppsynet med naturreservatene må også ta ansvar for opprydding.  |
| Vedtak: Oversendes stortingsgruppa og fylkestingsgruppa |

**Forslagene lagt frem i møtet, som ble vedtatt oversendes av årsmøtet:**

* Togstopp Kvål, Melhus: Oversendes fylkestingsgruppa
Prioritering og stor redusering av togavganger fra Kvål til Trondheim/Steinkjer. Kvål har mange tog pendlere og parkeringsplassen ved stasjonen er ofte fullt besatt og det til tross for at mange går til/fra stasjonen. Sett i et miljø perspektiv er det helt tullete og nedprioriterer den miljøsparende transporten vi har. Det er også planlagt og legges til rette for utbygging av mange flere boliger i løpet av de nærmeste årene.

Noen tomter står allerede klar til utbygging så snart det er lagt til rette for gang- og sykkelvei på en strekning som åpner for bygging av flere 100 boliger. Dette bør vektlegges høyt da man kan forvente mye høyere pendlertrafikk i årene framover. Det sies også at AS Norge skal satse på distriktene for utbygging av både næring og bolig bygging-da kan man ikke fjerne muligheten for pendlere, men øke den.

Kvål togstasjon skal ha togstopp både for Trønderbanen og Rørosbanen, også i fremtiden. Fra Melhus Ap. Vedtatt oversendt fylkestingsgruppa